Det er nu FJERDE gang, at jeg skal bestille en tekniker til at lave det internet som jeg betaler penge for hver eneste dag. Det har ikke virket i over en måned og Yousee har i nu tre forsøg ikke formået at løse problemet - hver gang, har de sendt en tekniker, som jeg eller min kæreste har taget fri for at vente på, teknikeren er kommet og har udskiftet en eller anden del, målt internettet og konstateret at alt er godt og kørt igen. Og hver gang er samme problem, nemlig at internet-forbindelsen holder i ca 20 min, hvorefter vi ryger af, opstået igen samme dag som teknikeren har været der!!! Det begynder ærligt talt at virke som en dårlig joke! Yousee er inkompetente og flabede på så mange niveauer, at man begynder at overveje om firmaet er etableret som et rent svindel-foretagende, hvor der spares så meget på den grundlæggende service og det grundlæggende produkt, man betaler for, at det simpelthen ikke KAN virke. Jeg og min kæreste har nu efterhånden tilsammen spildt op imod 10 timer på at vente på, at Yousee har forsøgt at løse deres egen fejl, uden noget nævneværdigt fremskridt og dertil kommer al den tid, hvor det produkt vi betaler for, ikke har virket. Yousee har spildt oceaner af vores tid og forlanger stadig penge for et produkt de enten ikke er i stand til, eller ønsker at levere. 



Oprindelig anmeldelse:

Spild af tid, energi og penge

Min kæreste og jeg har nu i ca en måned ikke haft stabilt internet. Vi kan ind imellem få forbindelse, men så ryger den igen efter ca 10-15 min. Vi fik en ny router for ca 2-3 mdr siden pga dårligt signal og det virkede så i lidt over en måned. Da jeg for en uge siden var ved at blive vanvittig, ringede jeg til yousee for at endnu en gang forklare dem, at jeg ikke fik det jeg betalte for og de bestilte et tekniker-besøg til os ca en uge efter. Min kæreste måtte blive hjemme i et tidsrum på 4 timer for at tage imod teknikere som kom og udskiftede et stik i væggen og sagde at problemer var løst nu. 10 min efter han var gået, kunne vi konstatere, at intet var ændret. Udover at min kæreste havde spildt sin eftermiddag på at vente på et ligegyldigt tekniker-besøg. Vi ringede prompte for at bestille et nyt besøg som heldigvis kunne finde sted kun to dage efter. Endnu en gang afsatte min kæreste en eftermiddag, denne gang udeblev hun endda fra undervisning på hendes skole, men da klokken havde passeret det aftalte tidsrum uden, at en tekniker var dukket op, ringede hun til yousee som måtte beklage og informere om at tiden rigtig nok var booket, men, at teknikeren ikke var bestilt! (Hvilket jo ikke giver nogen mening overhovedet) Nu har vi så bestilt vores tredje tekniker-besøg og min kæreste må afsætte sin tredje eftermiddag, fordi yousee ikke er i stand til at levere det produkt, man troligt betaler for HVER måned. Det mest groteske er, at alt man kan håbe på er, at man på et eller andet tidspunkt får det man har betalt for og så har man ellers spildt oceaner af tid og energi uden at blive kompenseret på nogen måde. Det er DYBT utilfredsstillende og jeg er allerede på udkig efter en ny udbyder. Det kan umuligt blive værre.
Redigér


YouSee TrustScore 3.3 / 10 16.057 Anmeldelser
Besvarelse fra YouSee

Offentliggjort 6 dage siden
Hej Morten

Tak for din anmeldelse.

Det kan jeg godt forstå, I synes er en anelse irriterende - det skal helst løses i første omgang. Nogle gange er det bare ikke helt så ligetil. Det lyder dog som om, at det er et ret drilsk problem lige i det her tilfælde.

Vi vi vil allerhelst give en god oplevelse, og hvad angår kompensation, skal vi selvfølgelig også have fået en løsning. Når fejlen er løst, er I derfor meget velkommen til at sende en mail til ... med link til denne anmeldelse, kundenummer, adresse og telefonnummer. Så ser vi på mulighederne for det.

Jeg håber, de finder ud af det, og håber på at høre fra jer.

Link til anmeldelse: 

Venlig hilsen
Stefan